62018TJ0100_INF
Presuda Općeg suda (drugo vijeće) od 19. prosinca 2019. –Wehrheim protiv ESB-a
(predmet T-100/18)
„Javna služba – Osoblje ESB-a – Primici od rada – Naknada za život u inozemstvu – Ukidanje – Odgovornost – Imovinska i neimovinska šteta – Povreda dužnosti”
1.
Sudski postupak – Mjere upravljanja postupkom – Pisana pitanja postavljena strankama – Dokument podnesen na raspravi kao odgovor na pisana pitanja – Dopuštenost
(t. 23., 24.)
2.
Tužbe dužnosnikâ – Tužba za naknadu štete – Zahtjev za poništenje odluke iz predsudskog postupka kojom je odbijen zahtjev za naknadu štete – Zahtjev koji nije samostalan u odnosu na zahtjev za naknadu štete
(Pravilnik o osoblju za dužnosnike, čl. 90. i 91.)
(t. 25., 26.)
3.
Tužbe dužnosnikâ – Osoblje Europske središnje banke – Tužba za naknadu štete – Prethodna žalba u upravnom postupku – Podudarnost žalbe i tužbe – Istovjetnost predmeta i pravne osnove – Široko tumačenje pojmova predmeta i pravne osnove – Dopuštenost
(Pravila koja se primjenjuju na osoblje Europske središnje banke, čl. 8.1. i 8.2.)
(t. 27.-29., 35.-52.)
4.
Tužbe dužnosnikâ – Tužba za naknadu štete – Razlozi – Nezakonitost upravne odluke koja nije pobijana u rokovima – Nedopuštenost
(Pravilnik o osoblju za dužnosnike, čl. 90. i 91.)
(t. 53.-55.)
5.
Tužbe dužnosnikâ – Osoblje Europske središnje banke – Tužba za naknadu štete – Tužba za naknadu štete podnesena zbog neprovođenja predsudskog postupka – Nedopuštenost
(Pravila koja se primjenjuju na osoblje Europske središnje banke, čl. 8.1.)
(t. 58.-62., 64.)
6.
Tužbe dužnosnikâ – Osoblje Europske središnje banke – Tužba za naknadu štete – Prethodna žalba u upravnom postupku – Podudarnost žalbe i tužbe – Istovjetnost predmeta i pravne osnove – Promjena pravnog temelja spora – Nedostatan uvjet za zaključak o postojanju nove pravne osnove spora
(Pravila koja se primjenjuju na osoblje Europske središnje banke, čl. 8.1.)
(t. 75.-82.)
7.
Dužnosnici – Osoblje Europske središnje banke – Dužnost brižnog postupanja uprave – Načelo dobre uprave – Doseg
(Pravilnik o osoblju za dužnosnike, čl. 24.)
(t. 86.)
8.
Dužnosnici – Izvanugovorna odgovornost institucija – Pretpostavke – Nezakonitost – Pojam – Pogrešna informacija koju je uprava podnijela prije zapošljavanja člana ugovornog osoblja u pogledu njegova prava na primanje naknade za život u inozemstvu – Povreda dužnosti – Povreda načela dobre uprave – Uključenost
(čl. 340. st. 2. UFEU-a)
(t. 89.-101.)
Predmet
Zahtjev koji se temelji na članku 270. UFEU-a i članku 50.a Statuta Suda Europske unije, kojim se traži naknada imovinske i neimovinske štete koju je tužiteljica navodno pretrpjela zbog pogreške koju je ESB počinio prilikom utvrđivanja njezinih financijskih prava u trenutku njezina zapošljavanja, a koja je dovela do toga da joj je odobrena naknada za život u inozemstvu naknadno uskraćena.
Izreka
1.
Europskoj središnjoj banci (ESB) nalaže se da Christini Wehrheim, na ime neimovinske štete, isplati iznos od 1000 eura uvećan za kamate koje teku od dana objave ove presude, po stopi koju utvrđuje ESB za glavne operacije refinanciranja uvećanoj za 3,5 postotnih bodova, i to do dana ESB-ove isplate iznosa od 1000 eura.
2.
U preostalom dijelu tužba se odbija.
3.
C. Wehrheim i ESB snosit će vlastite troškove.